Մատիաս Վինյա

Մատիաս Նիկոլաս Վինյա Սուսպերեգի (, ), ուրուգվայցի ֆուտբոլիստ, «Ռոմա ՖԱ» ակումբի և Ուրուգվայի ֆուտբոլի ազգային հավաքականի պաշտպան։

Ակումբային կարիերա 
Վինյան մայրաքաղաքային «Նասոնալ» ակումբի սան է։ 2017 թվականի ապրիլի 2-ին «Բաստոն Ռիվեր» ակումբի դեմ մրցախաղում նա նորամուտ է ունեցել ուրուգվայական Պրեմիեր լիգայում։ 2019 թվականին նվաճել է Ուրուգվայի սուպերգավաթը, հետո օգնել է թիմին հաղթել նաև  երկրի առաջնությունում։

2020 թվականի փետրվարի 1-ին Մատիաս Վինյան պայմանագիր է ստորագրել բրազիլիական «Պալմերաս»-ի հետ։ Առաջին խաղաշրջանում օգնել է իր  թիմին դառնալ նահանգի չեմպիոն։ 2020 թվականի Լիբերտադորեսի գավաթի մրցախաղում ուրուգվայցին խաղացել է 12 մրցախաղում և խփել երկու գոլ։ Օգնել է «կանաչներին» պատմության մեջ երկրորդ անգամ հաղթել մրցախաղում։

2021 թվականի օգոստոսի 8-ին Մատիասը ստորագրել է հնգամյա պայմանագիր իտալիական «Ռոմա» ակումբի հետ։ Տրանսֆերի գումարը կազմել է 13 միլիոն եվրո՝ առանց բոնուսի։

Կարիերա հավաքականում 
2017 թվականին Վինյան Ուրուգվայի երիտասարդական հավաքականի կազմում հաղթել է Էկվադորում Հարավային Ամերիկայի երտասարդական առաջնությունը։ Մրցաշրջանում նա խաղացել է 6 մրցախաղում։ Բրազիլիացիների դեմ խաղում Մատիասը խփել է գոլ։

Նույն թվականին Վինյան մասնակցել է աշխարհի երիտասարդական առաջնությանը Հարավային Կորեայում։ Մրցաշրջանում խաղացել է 4 մրցախաղ։ 

2019 թվականին առաջին անգամ հրավիրվել է Ուրուգվայի հիմնական հավաքական։ Սեպտեմբերի 6-ին ազգային թիմի կազմում նորամուտ է ունեցել Կոստա Ռիկայի ֆուտբոլի ազգային հավաքականի դեմ ընկերական խաղում՝ փոխարինման դուրս գալով 82-րդ րոպեին Դիեգո Լաքսալտի փոխարեն։ Ուրուգվայցիները վերջին րոպեների ընթացքում գոլ  են խփել և հաղթել 2:1 հաշվով։

2021 թվականին Վինյան ներառված է եղել Ամերիկայի գավաթի հավաքականի կազմում։

Տիտղոս և ձեռքբերում 
  Ուրուգվայի չեմպիոն (1)՝ 2019
  Ուրուգվայի սուպերգավաթի դափնեկիր (1)՝ 2019
  Սան Պաուլու նահանգի չեմպիոն(1)՝ 2020
 Հարավային Ամերիկայի չեմպիոն երիտասարդների մեջ (1)՝ 2017
 Լիբերտադորեսի գավաթի դափնեկիր (1)՝ 2020

Ծանոթագրություններ 

Պալմեյրասի ֆուտբոլիստներ
Ուրուգվայցի ֆուտբոլիստներ
Ռոմայի ֆուտբոլիստներ
Նասիոնալ Մոնտեվիդեոյի ֆուտբոլիստներ
Ուրուգվայի հավաքականի ֆուտբոլիստներ